

Οί 9 ί(Λΐ 5 ^ 9 ηεοΙ βγ I 
ΤΗθοΰοΓοε Μουιηαρι 
03(θ: 2012.06.Μη5:40:48 
ΕΕ5Τ 
Ρθ35θπ: δίβΠΒο ΡϋΡ 
(βΓηόβεΙεΙβοΙ) ι 
ίοοβίίοη: Αϋτβ|5, ΕΙΙίπϊΚο 
Τ γρο9Γ3ίίο 


2525 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 314 

11ουνίου 2012 


ΔΙ ΑΚΗΡΥΞΕ ΙΣ 

(ΐ) 

ΦΟΡΕΑΣ ΔΙΑΧΕΙΡΙΣΗΣ 
ΕΘΝΙΚΟΥ ΠΑΡΚΟΥ ΔΕΛΤΑ ΕΒΡΟΥ 

Αριθμ. 233 

Ο Φορέας Διαχείρισης Εθνικού Πάρκου Δέλτα'Εβρου, 
που εδρεύει στο Κέντρο Πληροφόρησης Δέλτα'Εβρου, 
Τραϊανούπολη 68100 προκηρύσσει δημόσιο ανοιχτό δι¬ 
αγωνισμό για την προμήθεια: 

I. ΕΝΟΣ (1) ΑΥΤΟΚΙΝΗΤΟΥ ΤΥΠΟΥ ΤΖΙΠ 4X4, 

II. ΕΝΟΣ (1) ΤΡΑΚΤΕΡ ΜΕ ΚΟΥΒΑ ΚΑΙ ΚΑΡΟΤΣΑ, 

III. ΕΝΟΣ (1) ΛΕΩΦΟΡΕΙΟΥ 15-19 ΘΕΣΕΩΝ, 

στο πλαίσιο του έργου «Προστασία και διατήρηση 
της βιοποικιλότητας του Εθνικού Πάρκου Δέλτα'Εβρου», 
του Αξονα 9 «Προστασία φυσικού περιβάλλοντος και 
βιοποικιλότητας», του Επιχειρησιακού Προγράμματος 
ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ 2007-2013 
(ΕΠΠΕΡΑΑ), στο πλαίσιο υλοποίησης των Υποέργων 1 
«Πρόγραμμα για την Προστασία και Διατήρηση της Βι- 
οποικιλότητας», 2 «Προμήθεια Λεωφορείου» και 3 «Προ¬ 
μήθεια Τρακτέρ με Κουβά και Καρότσα». Το έργο είναι 
εγγεγραμμένο στο Πρόγραμμα Δημοσίων Επενδύσεων, 
ΣΑΕ 075/8 με κωδικό 2010ΣΕ075/80108. 

Τόπος παράδοσης ορίζεται το Κέντρο Πληροφόρησης 
Δέλτα'Εβρου. Εναλλακτικές προσφορές δεν γίνονται 
δεκτές. Παρέχεται η δυνατότητα υποβολής προσφο¬ 
ράς για ένα ή περισσότερα Τμήματα της προμήθειας. 
Η διάρκεια υλοποίησης κάθε Τμήματος της προμήθειας 
είναι: 

Για το Τμήμα I, 3 (τρεις) μήνες, 

Για το Τμήμα II, 6 (έξι) μήνες, 

Γ ια το Τμήμα III, 6 (έξι) μήνες. 

Κριτήριο κατακύρωσης είναι η πλέον συμφέρουσα από 
οικονομική άποψη προσφορά. 

Δικαίωμα συμμετοχής στο διαγωνισμό έχουν φυσικά 
ή νομικά πρόσωπα της ημεδαπής ή της αλλοδαπής που 
ασχολούνται νόμιμα στην Ελλάδα ή στο εξωτερικό με 
αντικείμενο την εμπορία οχημάτων όπως περιγράφο- 
νται στο άρθρο 2 της Διακήρυξης τουλάχιστον κατά 
τα τρία (3) τελευταία χρόνια πριν τη διενέργεια του 
διαγωνισμού και σύμφωνα με τις ελάχιστες προϋποθέ¬ 
σεις συμμετοχής. Δικαίωμα συμμετοχής έχουν επίσης 
οι ενώσεις προσώπων ή κοινοπραξίες που υποβάλλουν 


κοινή προσφορά. Κάθε ενδιαφερόμενος, φυσικό ή νομικό 
πρόσωπο, μπορεί να συμμετέχει στο διαγωνισμό είτε 
μεμονωμένα, είτε σε μία μόνο ένωση προσώπων. 

Ο συνολικός προϋπολογισμός ανέρχεται σε 229.500,00 
ευρώ (διακόσιες είκοσι εννέα χιλιάδες πεντακόσια ευρώ) 
συμπεριλαμβανομένου του Φ.Π.Α. Ο προϋπολογισμός 
αυτός, συμπεριλαμβανομένου του Φ.Π.Α., κατανέμεται 
ανά επιμέρους Τμήμα ως εξής: 

Τμήμα I. (ΑΥΤΟΚΙΝΗΤΟ ΤΥΠΟΥ ΤΖΙΠ 4X4): 18.500,00 
(δεκαοχτώ χιλιάδες πεντακόσια ευρώ), 

Τμήμα II. (ΤΡΑΚΤΕΡ ΜΕ ΚΟΥΒΑ ΚΑΙ ΚΑΡΟΤΣΑ): 
120.500,00 (εκατόν είκοσι χιλιάδες πεντακόσια ευρώ), 

Τμήμα III. (ΛΕΩΦΟΡΕΙΟ 15 - 19 ΘΕΣΕΩΝ): 90.500,00 
(ενενήντα χιλιάδες πεντακόσια ευρώ). 

Οι προσφορές θα συνταχθούν στην ελληνική γλώσσα. 
Οι γενικοί και ειδικοί όροι του διαγωνισμού περιγράφο- 
νται αναλυτικά στο τεύχος της Διακήρυξης. 

Η παραλαβή του τεύχους της Διακήρυξης θα γίνεται 
κατόπιν υποβολής αίτησης στο Φορέα Διαχείρισης Εθνι¬ 
κού Πάρκου Δέλτα'Εβρου, Κέντρο Πληροφόρησης Δέλτα 
Έβρου, Τραϊανούπολη 68100'Εβρος, τηλ/φαξ. 2551061000 
μέχρι έξι (6) ημέρες πριν την ημερομηνία υποβολής προ¬ 
σφορών. Το πλήρες κείμενο της Διακήρυξης διατίθεται 
και στην ηλεκτρονική διεύθυνση νννννν.θνΓΟδ-όθΙΙα.ΟΓ. 

Καταληκτική ημερομηνία υποβολής των προσφορών 
ορίζεται η 13.7.2012 ημέρα Παρασκευή και ώρα 11.00 
π.μ. Ημερομηνία διενέργειας του διαγωνισμού ορίζεται 
η 16.7.2012 ημέρα Δευτέρα και ώρα 11.00 π.μ. στα γρα¬ 
φεία του Φορέα Διαχείρισης Εθνικού Πάρκου Δέλτα 
Έβρου, Κέντρο Πληροφόρησης Δέλτα'Εβρου, 68100, 
Τραϊανούπολη. Προσφορές που θα υποβληθούν μετά 
την παραπάνω ημερομηνία και ώρα είναι εκπρόθεσμες, 
δεν παραλαμβάνονται ούτε αξιολογούνται αλλά επι- 
στρέφονται. 

Η αποσφράγιση των προσφορών θα γίνει παρουσία 
των προσφερόντων ή των εξουσιοδοτημένων εκπρο¬ 
σώπων τους. Ο χρόνος ισχύος των προσφορών είναι 
τέσσερις (4) μήνες από την επόμενη ημέρα της διενέρ¬ 
γειας του Διαγωνισμού. 

Οι προσφέροντες οφείλουν με ποινή αποκλεισμού, 
μαζί με την προσφορά, να καταθέσουν εγγύηση συμ¬ 
μετοχής τους στο Διαγωνισμό, της οποίας το ποσό θα 
πρέπει να καλύπτει το 5% της συνολικής προϋπολογι- 
σθείσας δαπάνης, με Φ.Π.Α, του Τμήματος για το οποίο 
υποβάλλεται προσφορά, δηλαδή: 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Για το Τμήμα I. (ΑΥΤΟΚΙΝΗΤΟ ΤΥΠΟΥ ΤΖΙΠ 4X4): Εν¬ 
νιακόσια είκοσι πέντε ευρώ (925,00 ευρώ). 

Για το Τμήμα II. (ΤΡΑΚΤΕΡ ΜΕ ΚΟΥΒΑ ΚΑΙ ΚΑΡΟΤΣΑ): 
Έξι χιλιάδες είκοσι πέντε ευρώ (6.025,00 ευρώ). 

Για το Τμήμα III. (ΛΕΩΦΟΡΕΙΟ 15 - 19 ΘΕΣΕΩΝ): Τέσ¬ 
σερις χιλιάδες πεντακόσια είκοσι πέντε ευρώ, (4.525,00 
ευρώ). 

Η προκήρυξη στάλθηκε στην ΕΕΕΕ την 28.5.2012 και 
παραλήφθηκε από την υπηρεσία ΕΕΕΕ στις 28.5.2012. 

Τραϊανούπολη, 29 Μαΐου 2012 
Ο Πρόεδρος 

ΑΝΔΡΕΑΣ I. ΑΘΑΝΑΣΙΑΔΗΣ 

-♦- 

( 2 ) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΔΕΛΤΑ 

Αριθμ. Διακ. 9/2012 

Ο Δήμος Δέλτα προκηρύσσει πρόχειρο διαγωνισμό με 
σφραγισμένες προσφορές με τις διατάξεις του ΕΚΠΟΤΑ 
και με κριτήριο κατακύρωσης τη χαμηλότερη τιμή, για 
την προμήθεια υλικών οδοποιίας έτους 2012 ενδεικτικού 
προϋπολογισμού 73.800,00 € με ΦΠΑ. 

1. Ο διαγωνισμός θα διεξαχθεί την 21.06.2012 ημέρα 
Πέμπτη και ώρα 10.00 π.μ. (λήξη παράδοσης προσφο¬ 
ρών), ενώπιον της επιτροπής διενέργειας διαγωνισμού 
στο δημοτικό κατάστημα στην Πλατεία Δημοκρατίας 
Σίνδος Θεσσαλονίκης. 

2. Οι ενδιαφερόμενοι καλούνται να καταθέσουν γρα¬ 
πτή σφραγισμένη προσφορά, στο αρμόδιο γραφείο του 
δήμου, αρμόδια υπάλληλος Κιοσέογλου Ευδοκία (τηλέ¬ 
φωνο για πληροφορίες 2310 583830 ή 586840 εσωτ. 215) 
μέχρι και την ημέρα του διαγωνισμού αυτοπροσώπως 
ή δια εξουσιοδοτημένου εκπροσώπου τους σύμφωνα 
με τις διατάξεις του ΕΚΠΟΤΑ ή ταχυδρομικά μέχρι την 
20.06.2012 ημέρα Τετάρτη (Δήμος Δέλτα - Γραφείο 
προμηθειών - Διεύθυνση: Πλατεία Δημοκρατίας, Σίνδος 
Θεσσαλονίκης, τκ 57400). 

3. Δικαίωμα συμμετοχής στο διαγωνισμό έχουν όλα 
τα φυσικά ή νομικά πρόσωπα, οι ενώσεις προμηθευτών 
και οι συνεταιρισμοί που ασκούν εμπορική δραστηριό¬ 
τητα σχετική με το αντικείμενο της προμήθειας. 

Οι προσφορές θα κατατεθούν όπως προβλέπεται 
από την διακήρυξη, στον παραπάνω χρόνο και τόπο, 
συνταγμένες στην Ελληνική γλώσσα. Στις προσφορές 
θα αναφέρεται η τιμή των προσφερομένων ειδών σε 
ΕΥΡΩ, με κρατήσεις, χωρίς ΦΠΑ. 

Εγγυητική επιστολή συμμετοχής στο διαγωνισμό 
είναι το 5% επί της συνολικής ενδεικτικά προϋπολο- 
γιζόμενης από την υπηρεσία δαπάνη δηλαδή 3.690,00 € 
(ήτοι 73.800,00 € X 5%). Δεκτές γίνονται εγγυητικές 
επιστολές αναγνωρισμένης τράπεζας, συνταγμένες 
σύμφωνα με όσα ορίζονται στο άρθρο 26 του ΕΚΠΟΤΑ. 
Γίνονται δεκτές και εγγυητικές επιστολές του Ταμεί¬ 
ου Παρακαταθηκών και Δανείων. Η εγγυητική πρέπει 
να έχει ισχύ τουλάχιστον 5 μήνες. Όταν η προσφορά 
αφορά μέρος μόνο των προς προμήθεια ειδών, γίνε¬ 
ται δεκτή εγγύηση που καλύπτει το προαναφερθέν 
ποσοστό 5% όχι επί του συνόλου του ενδεικτικού 
προϋπολογισμού αλλά επί του μέρους του που αντι¬ 
στοιχεί στο μέρος των προς προμήθεια ειδών που 
προσφέρονται. 


Για πληροφορίες ως προς τα δικαιολογητικά συμμε¬ 
τοχής και την παραλαβή της διακήρυξης, οι ενδιαφερό¬ 
μενοι μπορούν να απευθύνονται στο Δήμο, καθημερινά, 
τις εργάσιμες ημέρες και ώρες. 

Σίνδος, 29 Μάίου 2012 

Ο Δήμαρχος 
ΓΕΩΡΓΙΟΣ ΓΛΩΣΣΗΣ 

-♦- 

( 3 ) 

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ 

Αριθμ. 15623 

1) Αναθέτουσα Αρχή: 

Κρατικό Μουσείο Σύγχρονης Τέχνης, 

Κολοκοτρώνη 21, Μονή Λαζαριστών, 56430 Θεσσα¬ 
λονίκη, 

υτΙ: νννννν.ρΓθθΚεΙαίθπιυδθυπι.οοπι. 

Αρμόδια παροχής τευχών διακήρυξης, πρόσθετων 
πληροφοριών και διευκρινίσεων: Αθηνά Ιωάννου 

Τηλ. (+30) 2310 589140-2, 

Ε-πιαίΙ: ίηίο@9ΓθθΙ<δΐ3ΐθπιυδθυπι.οοπι, 

Φαξ (+30) 2310 600123. 

2) Κύριος τόπος παροχής είναι η έδρα της Αναθέ- 
τουσας Αρχής. 

3) Αντικείμενο του παρόντος διαγωνισμού είναι η 
ανάδειξη αναδόχου, ο οποίος θα αναλάβει την παροχή 
υπηρεσιών ασφάλειας στατικής φύλαξης στο Κρατικό 
Μουσείο Σύγχρονης Τέχνης Θεσσαλονίκης, που βρί¬ 
σκεται στη Μονή Λαζαριστών, Κολοκοτρώνη 21, στη 
Σταυρούπολη Θεσσαλονίκης, με τον όρο της 24ωρης 
και επταήμερης φύλαξης, σε βάρδιες, με παρουσία ενός 
φύλακα στο οοιίΙιόΙ Γοοπι του ΚΜΣΤ, για όλες τις μέρες 
του χρόνου, συμπεριλαμβανομένων Σαββατοκύριακων 
και αργιών και εποπτείας των εκθεσιακών χώρων του 
μουσείου. 

4) Η χρονική διάρκεια του έργου ορίζεται σε ένα (1) 
έτος από την υπογραφή της Σύμβασης. 

5) Στο διαγωνισμό δεν γίνονται δεκτές εναλλακτικές 
προσφορές. 

6) Η προϋπολογισθείσα δαπάνη του έργου ανέρχεται 
στις 129.888,00 Ευρώ, συμπεριλαμβανομένου του ΦΠΑ. 

7) Οι ενδιαφερόμενοι μπορούν να παραλάβουν το 
αναλυτικό τεύχος διακήρυξης από την έδρα της Ανα- 
θέτουσας Αρχής έως και τις 18.06.2012 Δευτέρα έως 
και Παρασκευή και ώρες 10.00 - 16.00 ή ηλεκτρονικά 
στη διεύθυνση. Η υποβολή των αιτήσεων παραλαβής 
των συμβατικών τευχών της προκήρυξης μπορεί να 
πραγματοποιηθεί είτε με ηλεκτρονικό ταχυδρομείο 
είτε ταχυδρομικώς στα στοιχεία επικοινωνίας της 
Αναθέτουσας Αρχής. Στην αίτηση θα πρέπει να ανα¬ 
γράφονται τα πλήρη στοιχεία επικοινωνίας των ενδι¬ 
αφερομένων. Η αποστολή της έντυπης προκήρυξης θα 
πραγματοποιείται είτε ταχυδρομικά είτε ηλεκτρονικά 
και εντός πέντε (5) ημερών από την υποβολή της σχε¬ 
τικής αίτησης. 

8) Καταληκτική ημερομηνία παραλαβής προσφορών: 
2η Ιουλίου 2012 και ώρα 12:00. Οι προσφορές διαβιβά¬ 
ζονται στην έδρα της Αναθέτουσας Αρχής και πρέπει 
να συνταχθούν στην Ελληνική γλώσσα. 

9) Η αποσφράγιση των προσφορών θα πραγματοποι¬ 
ηθεί στην έδρα της Αναθέτουσας Αρχής, την 2η Ιουλίου 
2012 και ώρα 13:00. 




ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

10) Για τη συμμετοχή στο διαγωνισμό απαιτείται η 
κατάθεση Εγγύησης Συμμετοχής (5% της προϋπολο- 
γισθείσας δαπάνης του έργου συμπεριλαμβανομένου 
του ΦΠΑ). 

11) Οι ενώσεις ή κοινοπραξίες οικονομικών φορέων 
μπορούν να υποβάλουν προσφορά ή να εμφανίζονται 
ως υποψήφιοι. Οι ενώσεις ή κοινοπραξίες δεν υποχρε- 
ούνται να περιβληθούν με ορισμένη νομική μορφή για 
την υποβολή της προσφοράς τους. Η επιλεγείσα ένωση 
ή κοινοπραξία είναι δυνατόν να υποχρεωθεί από την 
Αναθέτουσα Αρχή να περιβληθεί σε συγκεκριμένη νομι¬ 
κή μορφή, εάν της ανατεθεί η σύμβαση, στο μέτρο που 
η περιβολή αυτής της νομικής μορφής είναι αναγκαία 
για την ορθή εκτέλεση της σύμβασης. 

12) Δικαίωμα συμμετοχής στο διαγωνισμό έχουν φυ¬ 
σικά ή νομικά πρόσωπα, ενώσεις ή κοινοπραξίες αυτών 
που υποβάλλουν κοινή προσφορά, με την προϋπόθεση 
ότι έχουν τουλάχιστον πενταετή (5), αποδεδειγμένη 
εμπειρία, ικανότητες και εξειδικευμένες γνώσεις, σε 
έργα παρόμοια με το προκηρυσσόμενο (ήτοι παροχή 
υπηρεσιών ασφάλειας στατικής φύλαξης σε φορείς 
πολιτισμού) που να τεκμηριώνεται από τα αντίστοιχα 
δικαιολογητικά πιστοποίησης χρηματοοικονομικής και 
τεχνικής. 

13) Ο υποψήφιος Ανάδοχος, οφείλει να τεκμηριώσει 
την εμπειρία του σε τουλάχιστον δύο (2) έργα ίδιου ή 
μεγαλύτερου προϋπολογισμού και συναφούς αντικειμέ¬ 
νου με το προκηρυσσόμενο έργο. Ως έργα συναφούς 
αντικειμένου νοούνται αυτά που περιλαμβάνουν παροχή 
υπηρεσιών Στατικής Φύλαξης σε Μουσεία ή άλλα Ιδρύ¬ 
ματα όπου φυλάσσονται έργα τέχνης μεγάλης καλλι¬ 
τεχνικής αξίας. Τα δύο συγκεκριμένα έργα θα πρέπει 
να παρουσιαστούν αναλυτικά σε χωριστή ενότητα του 
υποφακέλου δικαιολογητικών της προσφοράς του υπο¬ 
ψηφίου αναδόχου. 

14) Οι προσφορές πρέπει να ισχύουν και να δεσμεύουν 
τους προσφέροντες για χρονικό διάστημα έξι (6) μηνών 
από την προθεσμία παραλαβής των προσφορών. 

15) Κριτήριο ανάθεσης της σύμβασης: Πλέον συμφέ- 
ρουσα από οικονομική άποψη προσφορά. 

16) Αρμόδιο όργανο για τις διαδικασίες προσφυγής 
είναι η Αναθέτουσα Αρχή. 

17) Ημερομηνία αποστολής της παρούσας Προκήρυξης: 
23.05.2012 

Θεσσαλονίκη, 23 Μαΐου 2012 

Η Πρόεδρος Δ.Σ. 

ΑΙΚΑΤΕΡΙΝΗ ΚΟΣΚΙΝΑ 

-♦- 

( 4 ) 

ΑΠΟΚΕΝΤΡΩΜΕΝΗ ΔΙΟΙΚΗΣΗ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 
ΓΕΝΙΚΗ ΔΙΕΥΘΥΝΣΗ ΔΑΣΩΝ 
ΚΑΙ ΑΓΡΟΤΙΚΩΝ ΥΠΟΘΕΣΕΩΝ 
ΔΙΕΥΘΥΝΣΗ ΔΑΣΩΝ 
ΝΟΜΟΥ ΕΥΒΟΙΑΣ ΔΑΣΑΡΧΕΙΟ ΛΙΜΝΗΣ 

Αριθμ. 1914/105085 

Το Δασαρχείο Λίμνης διακηρύσσει την με ανοικτή 
δημοπρασία επιλογή αναδόχου, με το σύστημα προ¬ 
σφοράς, ενιαίο ποσοστό έκπτωσης, επί των τιμών του 
τιμολογίου της μελέτης (άρθ. 5 του Ν. 3669/2008 (ΚΔΕ). 
«Κωδικοποίηση της νομοθεσίας κατασκευής δημοσί¬ 


ων έργων») για την εκτέλεση του δασοτεχνικού έργου: 
«Αντιπυρική προστασία (καθαρισμοί - κλαδεύσεις - φρυ- 
γανεύσεις και απομάκρυνση των υπολειμμάτων των 
καθαρισμών) κατά μήκος κεντρικών δασικών δρόμων 
περιοχής Δασαρχείου Λίμνης», προϋπολογισμού δημο- 
πράτησης 56.182,24 € και αναλύεται σε: 

Αθροισμα δαπανών εργασιών: 33.000,00 € - Γ.Ε + Ε.Ο 
18%: 5.940,00 € - 

Απρόβλεπτα 15% 5.841,00 € - 

Αναθεώρηση: 895,62 € Φ.Π.Α. 23%: 10.505,62 €. 

Σύνολο δαπάνης του έργου: 56.182,24 € 

Ο διαγωνισμός θα διεξαχθεί σύμφωνα με τις διατάξεις 
του Ν. 3669/2008 (ΚΔΕ) «Κωδικοποίηση της νομοθεσίας 
κατασκευής δημοσίων έργων» και με τους όρους του 
τεύχους της αναλυτικής διακήρυξης. 

Η δημοπρασία θα γίνει στις 19.06.2012 ημέρα Τρίτη 
και ώρα 10:00 π.μ. (ώρα λήξης επίδοσης των δικαι- 
ολογητικών συμμετοχής) στα γραφεία του Δασαρ¬ 
χείου Λίμνης. Αν για οποιονδήποτε σοβαρό λόγο 
δεν διεξαχθεί η δημοπρασία την προαναφερθείσα 
ημερομηνία ή αν διεξαχθεί μεν αλλά δεν κατατεθεί 
καμία προσφορά, θα διενεργηθεί σε νέα ημερομη¬ 
νία που θα καθορίσει με πράξη της η Προϊσταμένη 
Αρχή και η οποία θα γνωστοποιηθεί με ΡΑΧ πέντε 
(5) τουλάχιστον ημέρες πριν από τη νέα ημερομηνία 
σε όσους έλαβαν τεύχη του διαγωνισμού και την ίδια 
ώρα (10:00 π.μ.). 

Η ίδια διαδικασία μπορεί να επαναληφθεί και δεύτερη 
(2η) φορά με τους ίδιους όρους και προϋποθέσεις. 

Το έργο χρηματοδοτείται κατά 100% από πιστώσεις 
του Ειδικού Φορέα Δασών του Πράσινου Ταμείου έτους 
2012. Υπάρχουσα πίστωση 36.000,00 ευρώ. 

Στον διαγωνισμό δικαιούνται να συμμετάσχουν: 

Μεμονωμένες εργοληπτικές επιχειρήσεις: 

1. αΐ. Εγγεγραμμένες στο Ελληνικό Μητρώο ΜΕΕΠ του 
Υ.ΠΕ.ΧΩ.ΔΕ, εξειδικευμένες εργοληπτικές επιχειρήσεις 
για έργα ΠΡΑΣΙΝΟΥ που είναι στελεχωμένες με Δα¬ 
σολόγους ή Τεχνολόγους Δασοπονίας, Α1, Α2 και 1ης 
τάξης. 

α2. Δασολόγοι - Δασοπόνοι κάτοχοι πτυχίου ΕΔΔΕ 
Α', και Β', Τάξης. 

β. Προερχόμενες από κράτη μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
ΜΕΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει, 
παρόμοια ποιοτικά και ποσοτικά έργα με το δημοπρα- 
τούμενο, από ποιοτική και ποσοτική άποψη. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ, σε οποιονδήποτε 
συνδυασμό μεταξύ τους υπό τους όρους του άρθρου 2 
παρ. 7 του Π.Δ. 609/85 (Κοινοπραξία στην ίδια κατηγο¬ 
ρία), υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

Για τη συμμετοχή στο διαγωνισμό και την υποβολή 
προσφοράς πρέπει να κατατεθούν, από κάθε διαγωνι- 
ζόμενο, εγγυητικές επιστολές του ΤΣΜΕΔΕ ή Τραπεζών 
που λειτουργούν νόμιμα στην Ελλάδα ή οποιοδήποτε 
άλλο κράτος μέλος της Ε.Ε. ή του Ευρωπαϊκού Οικονο¬ 
μικού Χώρου ή του Παγκόσμιου Οργανισμού Εμπορίου, 
συνοδευόμενες από μετάφρασή τους στην Ελληνική 
γλώσσα ή Γραμμάτιο του Ταμείου Παρακαταθηκών 
και Δανείων ύψους 896,00 € (Οκτακόσια ενενήντα έξη 
ευρώ), οι οποίες θα απευθύνονται στο Δασαρχείο Λί¬ 
μνης και θα παρέχονται όπως ορίζεται στο άρθρο 24 
του Ν. 3669/2008 (ΚΔΕ). Οι ως άνω εγγυητικές επιστο¬ 
λές συμμετοχής δεν γίνονται δεκτές, αν έχουν χρόνο 
ισχύος μικρότερο των {έξι (6) μηνών + 30 ημέρες} από 
την ημέρα του διαγωνισμού. 

Ο χρόνος ισχύος της οικονομικής προσφοράς, ορί¬ 
ζεται σε έξι (6) μήνες από την ημερομηνία κατάθεσής 
της. 

Τα σφραγισμένα έντυπα στα οποία θα συμπληρώσουν 
οι διαγωνιζόμενοι την προσφορά τους, καθώς και τα 
τεύχη που αναφέρονται στο άρθρο 5 (παρ. 2) της ανα¬ 
λυτικής διακήρυξης, διατίθενται στο Δασαρχείο Λίμνης 
κατά τις εργάσιμες ημέρες και ώρες, μέχρι και δύο (2) 
εργάσιμες ημέρες πριν από την ημερομηνία διεξαγωγής 
της δημοπρασίας χωρίς να προσμετρείται η ημέρα του 
διαγωνισμού (ημέρα Πέμπτη 14.06.2012). 

Οι ενδιαφερόμενοι μπορούν να λάβουν γνώση των 
υπόλοιπων στοιχείων και των υπαρχουσών μελετών, 
ερευνών κ.λπ. στα γραφεία του Δασαρχείου Λίμνης, 
κατά τις εργάσιμες ημέρες και ώρες, τηλ.: 2227029107, 
2227031218 (αρμόδιος υπάλληλος: Ζίγκηρης Σπύρος). 
Επίσης, αντίγραφα αυτών μπορούν να πάρουν με δα¬ 
πάνες και φροντίδα τους. 

Λίμνη, 29 Μάίου 2012 

Ο Δασάρχης 
ΙΩΑΝΝΗΣ ΤΣΑΠΡΟΥΝΗΣ 

-♦- 

( 5 ) 

ΓΕΝΙΚΟ ΝΟΣΟΚΟΜΕΙΟ ΚΟΜΟΤΗΝΗΣ 
«ΣΙΣΜΑΝΟΓΛΕΙΟ» 

Αριθμ. διακ. 19/2012 

Το Γενικό Νοσοκομείο Κομοτηνής με την υπ’ αριθμ. 
19/2012 διακήρυξη, προκηρύσσει ανοιχτό διαγωνισμό με 
σφραγισμένες προσφορές, και κριτήριο κατακύρωσης 
τη χαμηλότερη τιμή, για την ανάθεση για ένα έτος 
των ΥΠΗΡΕΣΙΩΝ ΦΥΛΑΞΗΣ, για τις ανάγκες του νοσο¬ 
κομείου. 

Προϋπολογισμός: 255.000,00 €, συμπεριλαμβανομένου 
του Φ.Π.Α. 

Ημερομηνία αποστολής στην Εφημερίδα των Ευρω¬ 
παϊκών Κοινοτήτων: 01.06.2012 

Ημερομηνία διάθεσης του τεύχους της διακήρυξης: 
από 01.06.2012 μέσω της ιστοσελίδας του Γ ενικού Νο¬ 
σοκομείου Κομοτηνής (ΙιΙΙρ://\Λ/\Λ/νν.Ι<οπιοΙίηί-ΐΊθ5ρίΐ3ΐ.9Γ) 
(με απόδειξη παραλαβής η οποία θα έχει τη μορφή 
εγγράφου από τους ενδιαφερομένους). 

Ημερομηνία λήξης υποβολής προσφορών: 23.07.2012 
στο Πρωτόκολλο του Γ.Ν. Κομοτηνής και ώρα 15:00. 

Ημερομηνία αποσφράγισης προσφορών: 24.07.2012, 
στο γραφείο του Τμήματος Προμηθειών του Νοσοκο¬ 
μείου και ώρα 11:00. 


Τηλέφωνο επικοινωνίας: 25313 51551-351 (εργάσιμες 
ημέρες από 07:00 έως 15:00). 

Πληροφορίες: Αραμπατζάκη Ελένη. 

Η δαπάνη της προμήθειας θα βαρύνει τις πιστώσεις 
του τακτικού προϋπολογισμού του Νοσοκομείου. 

Τα έξοδα δημοσίευσης αυτής της διακήρυξης βα¬ 
ρύνουν: 

1) το Νοσοκομείο Κομοτηνής, για τις δημοσιεύσεις 
στον Τύπο Αθηνών και Θεσσαλονίκης. 

2) τον ανάδοχο, για τις δημοσιεύσεις στον τοπικό 
τύπο. 

Ο Διοικητής 

ΗΡΑΚΛΗΣ ΧΑΤΖΗΝΕΣΤΩΡΟΣ 

-♦- 

( 6 ) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΧΑΛΚΗΔΟΝΟΣ 

Αριθμ. 8895 

Ο Δήμος Χαλκηδόνος, προκηρύσσει: 

Ανοιχτό, δημόσιο, διεθνή μειοδοτικό διαγωνισμό με 
σφραγισμένες προσφορές για την ανάθεση σύμβασης 
παροχής υπηρεσιών για την «Αποκομιδή απορριμμά¬ 
των του δήμου Χαλκηδόνος και μεταφορά τους στο 
ΧΥΤΑ Μαυροράχης για δώδεκα μήνες». Η συνολική 
δαπάνη ανέρχεται στο ποσό των 1.033.560,00 ευρώ 
πλέον ΦΠΑ 134.362,80 ευρώ σύμφωνα με τη μελέτη 
που συνέταξε ο δήμος Χαλκηδόνος και με κριτήριο 
κατακύρωσης την τεχνικο-οικονομικά συμφερότερη 
προσφορά. 

Ο διαγωνισμός θα διεξαχθεί από την αρμόδια Επιτρο¬ 
πή στις 27.06.2012 ημέρα Τετάρτη και από ώρα 10:00 
π.μ. μέχρι 11:00 π.μ. (λήξη επίδοσης των προσφορών) 
στο δημαρχείο Χαλκηδόνος που εδρεύει στα Κουφάλια, 
Εθνικής Αντίστασης 36, ΤΚ 57100, τηλ. 2391330101. 

Δικαίωμα συμμετοχής στο διαγωνισμό έχουν όλα τα 
φυσικά ή νομικά πρόσωπα, συνεταιρισμοί και ενώσεις, 
κοινοπραξίες, που υποβάλλουν κοινή προσφορά, που 
ασκούν το ιδιαίτερο επάγγελμα (Διαχείριση Απορριμ¬ 
μάτων) και διαθέτουν τον απαιτούμενο εξοπλισμό, την 
τεχνογνωσία και τη σχετική εμπειρία για την εκτέλεση 
της εργασίας. 

Για την συμμετοχή στο διαγωνισμό απαιτείται εγγυη¬ 
τική επιστολή προς το δήμο Χαλκηδόνος ίση με το 2% 
του προϋπολογισμού δηλ. 20.671,20 ευρώ. 

Οι διαγωνιζόμενοι θα λάβουν γνώση των συμβατικών 
τευχών του διαγωνισμού και θα πάρουν τις σχετικές 
πληροφορίες από το γραφείο της Τεχνικής Υπηρεσίας 
του Δήμου Χαλκηδόνος που εδρεύει στον Άγιο Αθανάσιο, 
κατά τις ημέρες από Δευτέρα έως και Παρασκευή και 
ώρες 08:00 -15:00. Τα τεύχη είναι διαθέσιμα στην ιστοσε¬ 
λίδα του Δήμου ΙτΐΙρν/νννννν.άίπΊοε-οΐΊαΙΚίάοηοε.ρΓ και στη 
διαύγεια άΙΙρν/βΙ.άώνρθώ.ρον.ριΥί/άίπιοδ-οΐΊβΙΙϋάοηοδ/. 

Αρμόδιος υπάλληλος Τουλουπίδης Νικόλαος, τηλ. 
2313-300172. 

θ-πίαίΙ: ΠίΙ<05.1θγΙθγρίάίΐ3@η3.5νΖθίχί3.9θν.9Γ. 

Διακήρυξη ΑΔΑ: Β49ΣΩΗ2-ΑΝ7 

Επίσημη Εφημερίδα Ε.Ε.: 0-2012-069520 

Αγιος Αθανάσιος, 23 Μάίου 2012 

Ο Δήμαρχος 

ΠΑΝΑΓΙΩΤΗΣ ΔΑΪΚΟΥΔΗΣ 

ΝΟΜΟΣ ΑΙΤΩΛΟΑΚΑΡΝΑΝΙΑΣ 
ΔΗΜΟΣ ΑΓΡΙΝΙΟΥ 

Αριθμ. 44003 

Ο Δήμος Αγρίνιου προκηρύσσει ανοικτό δημόσιο δι¬ 
αγωνισμό, με σφραγισμένες προσφορές για την κατα¬ 
σκευή του έργου «Ολοκλήρωση δικτύου αποχέτευσης 
Νεάπολης Δήμου Αγρίνιου», με το σύστημα των επι- 
μέρους ποσοστών έκπτωσης κατά ομάδες τιμών του 
τιμολογίου της Μελέτης, σύμφωνα με τις διατάξεις του 
άρθρου 6 του Ν. 3669/2008, δημοπρατούμενου ποσού 
1.109.054,90 € και συνολικού προϋπολογισμού με ανα¬ 
θεώρηση και Φ.Π.Α. 1.399.200,00 €. 

Το τεχνικό αντικείμενο του έργου περιλαμβάνει τις 
εξής εργασίες: 

- Εσωτερικό δίκτυο αποχέτευσης ακαθάρτων με αγω¬ 
γούς Ρνθ-υ συμπ. τοιχ. 3ΩΒ 41, Φ200, 

- Κατασκευή αντλιοστασίου ακαθάρτων, 

- Κατασκευή καταθλιπτικού αγωγού αντλιοστασίου 
από σωλ. πολυαιθυλενίου, 10 ατμ., Φ355, 

- Κατασκευή φρεατίων ελέγχου και κάθετων διακλα¬ 
δώσεων, 

- Αποκαταστάσεις οδών. 

Ο διαγωνισμός θα γίνει την 19/06/2012 ημέρα Τρίτη και 
ώρα 10.00 π.μ. (λήξη επίδοσης προσφορών) στο κτίριο 
της Διεύθυνσης Τεχνικών Υπηρεσιών του Δήμου Αγρί¬ 
νιου οδός Λ. Μαβίλη 6 και Κ. Παλαμά ΑΓΡΙΝΙΟ ΤΚ 30100 
1ος όροφος ενώπιον της αρμόδιας επιτροπής. Αν για 
οποιοδήποτε σοβαρό λόγο δεν διεξαχθεί η δημοπρασία 
την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμία προσφορά, θα διενεργηθεί 
σε νέα ημερομηνία που θα καθορίσει με πράξη της η 
Προϊσταμένη Αρχή. 

Το έργο χρηματοδοτείται από πιστώσεις του Δήμου 
Αγρίνιου (Ε.Π.ΠΕΡ.Α.Α. και ΔΗΜΟΣ ΑΓΡΙΝΙΟΥ). 

Στη Δημοπρασία γίνονται δεκτές για υποβολή προ¬ 
σφοράς: 

- Εργοληπτικές Επιχειρήσεις εγγεγραμμένες στην 
2η ή 3η ή 4η τάξη (εντός νομού) ή στην 2η ή 3η τάξη 
(εκτός νομού) για έργα κατηγορίας ΥΔΡΑΥΛΙΚΩΝ, και 
στην Α2 ή 1η ή 2η τάξη (εντός νομού) ή Α2 ή 1η ή 2η 
(εκτός νομού) για έργα κατηγορίας ΗΛΕΚΤΡΟΜΗΧΑ- 
ΝΟΛΟΓΙΚΩΝ. 

- Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

- Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

- Κοινοπραξίες Εργ. Επ. των παραπάνω περιπτώ¬ 
σεων α, β και γ σε οποιονδήποτε συνδυασμό μεταξύ 
τους (πλην των Κ/Ξ με επιχειρήσεις γραμμένες στα 
Νομαρχιακά μητρώα), υπό τους όρους του άρθρου 16 


παρ. 7 του Ν. 3669/2008 (ΚΔΕ) (Κοινοπραξία στην ίδια 
κατηγορία) και υπό τον όρο ότι κάθε Εργοληπτική 
Επιχείρηση θα συμμετέχει στο κοινοπρακτικό σχήμα 
με ποσοστό όχι μικρότερο του 25% της καλούμενης 
κατηγορίας. 

- Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροί¬ 
ζεται στον προϋπολογισμό της μεγαλύτερης κατη¬ 
γορίας. 

- Κοινοπραξίες εργοληπτικών επιχειρήσεων εγγε¬ 
γραμμένων στην τάξη 2η τάξη και άνω για έργα κατηγο¬ 
ρίας ΥΔΡΑΥΛΙΚΩΝ και αναβαθμισμένων Κ/Ξ Α1 για έργα 
κατηγορίας ΗΛΕΚΤΡΟΜΗΧΑΝΟΛΟΓΙΚΩΝ του Μ.Ε.Ε.Π. 
ή κοινοπραξίες αναβαθμισμένων Κ/Ξ εργοληπτικών 
επιχειρήσεων 1ης τάξης και άνω για έργα κατηγορίας 
ΥΔΡΑΥΛΙΚΩΝ και εργοληπτικών επιχ. εγγεγραμμένων 
στην τάξη Α2 και άνω για έργα κατηγορίας ΗΛΕΚΤΡΟ- 
ΜΗΧΑΝΟΛΟΓΙΚΩΝ του Μ.Ε.Ε.Π., με τις προϋποθέσεις της 
παρ. 10 του άρθρου 16 του Ν. 3669/08 (ΚΔΕ) (αναβάθμιση 
ορίου λόγω κοινοπραξίας). 

- Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσεων 
κατ' εφαρμογή της παρ. 9 του άρθρου 16 του Ν. 3669/08 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Για τον διαγωνισμό και την εκτέλεση του έργου ισχύ¬ 
ουν οι διατάξεις του Ν. 3669/08 «Κύρωση της Κωδικο¬ 
ποίησης της νομοθεσίας κατασκευής δημοσίων έργων» 
(ΚΔΕ) όπως τροποποιήθηκε, συμπληρώθηκε και ισχύει 
μέχρι σήμερα. 

Γ ια το παρόν έργο προβλέπεται η δυνατότητα χορή¬ 
γησης προκαταβολής στον ανάδοχο, σύμφωνα με το 
άρθρο 51 του Ν. 3669/2008. 

Η εγγύηση συμμετοχής στο διαγωνισμό ορίζεται στο 
ποσό των 22.103,60 €. 

Συνολική προθεσμία περαίωσης του έργου δώδεκα 
(12) μήνες. 

Τα τεύχη δημοπράτησης διατίθενται από την Διεύ¬ 
θυνση Τεχνικών Υπηρεσιών του Δήμου Αγρίνιου οδός 
Λ. Μαβίλη 6 και Κ. Παλαμά ΑΓΡΙΝΙΟ ΤΚ 30100 (τηλ.: 
26410-58468 και ΦΑΞ 26410-58968), μέχρι και την προ¬ 
ηγούμενη Πέμπτη 14.06.2012 καταβάλλοντας το σχε¬ 
τικό αντίτιμο (20 €). Οι ενδιαφερόμενοι μπορούν να 
προσέλθουν στην ανωτέρω υπηρεσία τις εργάσιμες 
ημέρες και ώρες για να λάβουν γνώση της μελέτης 
(τηλ. 26410-33002). 

Αγρίνιο, 28 Μαΐου 2012 

Ο Δήμαρχος 
ΠΑΥΛΟΣ ΜΟΣΧΟΛΙΟΣ 




2530 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


( 8 ) 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ ΑΠΟΧΕΤΕΥΣΗΣ ΣΕΡΡΩΝ Δ.Ε.Υ.Α.Σ. 

Αριθμ. 4975 

1. Η Δημοτική Επιχείρηση Ύδρευσης Αποχέτευσης 
Σερρών - Δ.Ε.Υ.Α.Σ., προκηρύσσει ανοιχτό διαγωνισμό 
για την ανάθεση του έργου «Ανακαίνιση κτιρίου πρώ¬ 
ην Ορφανοτροφείου Θηλέων για χρήση γραφείων από 
την ΔΕΥΑ Σερρών», με προϋπολογισμό 2.655.570,00 €, 
με ΦΠΑ 23%. Το έργο συντίθεται από τις ακόλουθες 
κατηγορίες εργασιών: α) κατηγορία ΟΙΚΟΔΟΜΙΚΩΝ, με 
προϋπολογισμό 1.209.305,95 € (Δαπάνη εργασιών, ΓΕ + 
ΟΕ και απρόβλεπτα), και β) κατηγορία ΗΛΕΚΤΡΟΜΗΧΑ- 
ΝΟΛΟΓΙΚΩΝ, με προϋπολογισμό 808.200,69 € (Δαπάνη 
εργασιών, ΓΕ + ΟΕ και απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού 

(Διακήρυξη, Συγγραφή Υποχρεώσεων κ.λπ) από την 
έδρα της ΔΕΥΑ ΣΕΡΡΩΝ, Κουντουριώτη 4, 2ος όροφος, 
Τ.Κ.: 62123 Σέρρες, μέχρι τις 21.6.2012. Η διακήρυξη του 
έργου έχει συνταχθεί κατά το εγκεκριμένο από τον 
υπουργό ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 23210 - 83823, ΡΑΧ επι¬ 
κοινωνίας 23210 - 83862, αρμόδια υπάλληλος για επι¬ 
κοινωνία Βέρα Τσαρσιταλίδου. 

3. Ο διαγωνισμός θα διεξαχθεί στις 26.6.2012 , ημέ¬ 
ρα Τρίτη και ώρα 10.00 π.μ. και το σύστημα υποβολής 
προσφορών είναι με επιμέρους ποσοστά έκπτωσης του 
άρθρου 6 του Ν. 3669/2008. 

4. Δικαιούμενοι συμμετοχής στον διαγωνισμό: 

Στο διαγωνισμό δικαιούνται να συμμετάσχουν: 

Α. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν μαζί στην 2η έως 4η τάξη για 
έργα κατηγορίας ΟΙΚΟΔΟΜΙΚΑ, λαμβανομένου όμως 
υπ’ όψιν των κατωτάτων ορίων για έδρα εντός Νομού, 
ή σ’ έναν δεύτερο Νομό, και στην 2η τάξη και άνω για 
έργα κατηγορίας ΗΜ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

γ. Προερχόμενες από ως ανωτέρω β’ κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια υε το δημοπρατούμενο, από ποιοτική 
και ποσοτική άποψη. 

Β. Κοινοπραξίες Εργ. Επ. των παραπάνω περιπτώσεων 
α, β , και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/2008 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

Γ. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 


έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

Δ. Κοινοπραξίες εργοληπτικών επιχειρήσεων εγγε¬ 
γραμμένων στην τάξη 1η του Μ.Ε.Ε.Π. για έργα κατηγο¬ 
ρίας Η/Μ , με τις προϋποθέσεις της παρ. 10 του άρθρου 
16 του Ν. 3669/2008 (ΚΔΕ) (αναβάθμιση ορίου λόγω κοι¬ 
νοπραξίας), προκειμένου να καλυφθεί το απαιτούμενο 
ποσό των Η-Μ εργασιών, κατά τα λοιπά δε, σύμφωνα 
με τις προηγούμενες παραγράφους. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 40.350,13 €, και 
ισχύ τουλάχιστο δέκα (10) μηνών, μετά την ημέρα διε¬ 
ξαγωγής του διαγωνισμού. Ο χρόνος ισχύος των προ¬ 
σφορών είναι εννέα (9) μήνες. 

6. Το έργο χρηματοδοτείται από Ίδια έσοδα. 

7. Το αποτέλεσμα της δημοπρασίας θα εγκριθεί από 
το Διοικητικό Συμβούλιο της Δ.Ε.Υ.Α. ΣΕΡΡΩΝ. 

Σέρρες, 28 Μάίου 2012 

Ο Πρόεδρος 

ΘΕΟΔΩΡΟΣ ΑΡΑΜΠΑΤΖΗΣ 

-♦- 

Ο) 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΝΟΜΟΣ ΘΕΣΣΑΛΟΝΙΚΗΣ 
ΦΟΡΕΑΣ ΚΟΙΝΩΝΙΚΟΣ ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΔΕΛΤΑ 

Διορθώσεις Σφαλμάτων 

Στην 01/16.05.2012 Διακήρυξη Δημοσίας Σύμβασης του 
Κοινωνικού Πολιτιστικού Οργανισμού Δήμου Δέλτα που 
δημοσιεύθηκε στο ΦΕΚ 304/25.05.2012 (τ.Δ.Δ.Σ.) στη σε¬ 
λίδα 2446 στην Β' στήλη, στον 58° στίχο εκ των άνω 
διορθώνεται: 

το εσφαλμένο: «Ο διαγωνισμός θα διεξαχθεί την 
01/06/2012 ημέρα Παρασκευή», 

στο ορθό: «Ο διαγωνισμός θα διεξαχθεί την 13/06/2012 
ημέρα Τετάρτη» 

καθώς και στη σελίδα 2447 στην Α' στήλη, στον 09° 
στίχο εκ των άνω διορθώνεται: 

το εσφαλμένο: «την 31/05/2012 ημέρα Πέμπτη», 

στο ορθό «την 12/06/2012 ημέρα Τρίτη». 

(Από την Περιφέρεια 
Κεντρικής Μακεδονίας) 

-♦- 

( 10 ) 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΝΟΜΟΣ ΘΕΣΣΑΛΟΝΙΚΗΣ 
ΦΟΡΕΑΣ ΚΟΙΝΩΝΙΚΟΣ ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΔΕΛΤΑ 

Διορθώσεις Σφαλμάτων 

Στην 02/16.05.2012 Διακήρυξη Δημοσίας Σύμβασης του 
Κοινωνικού Πολιτιστικού Οργανισμού Δήμου Δέλτα που 
δημοσιεύθηκε στο ΦΕΚ 304/25.05.2012 (τ.Δ.Δ.Σ.) στη σε- 

λίδα 2451 στην Β' στήλη, στον 27° στίχο εκ των άνω 
διορθώνεται: 

το εσφαλμένο: «Ο διαγωνισμός θα διεξαχθεί την 
01/06/2012 ημέρα Παρασκευή», 
στο ορθό «Ο διαγωνισμός θα διεξαχθεί την 13/06/2012 
ημέρα Τετάρτη». 

Καθώς και στη σελίδα 2451 στην Β' στήλη, στον 36° 
στίχο εκ των άνω διορθώνεται: 

το εσφαλμένο: «την 31/05/2012 ημέρα Πέμπτη», 
στο ορθό: «την 12/06/2012 ημέρα Τρίτη». 

(Από την Περιφέρεια 
Κεντρικής Μακεδονίας) 


( 11 ) 

ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ 
Διορθώσεις Σφαλμάτων 

Στην περίληψη της υπ’ αριθμ. 21/2012 διακήρυξης του 
Αρχηγείου Ελληνικής Αστυνομίας, που δημοσιεύθηκε στο 
ΦΕΚ 300/25.5.2012 (τ.Δ.Δ.Σ) στη σελίδα 2413, στην Α' στήλη, 
με αύξων αριθμό (1) στην παράγραφο 2, διορθώνεται: 
το εσφαλμένο: «...17.7.2012, ημέρα Τρίτη...», 
στο ορθό: «...16.7.2012, ημέρα Δευτέρα...». 

(Από το Αρχηγείο 
της Ελληνικής Αστυνομίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - ο-παϊΙ: ννθόπΐ 35 ΐθΓ.θΙ@θ 1 . 9 Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

